# ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΝΟΜΙΚΩΝ ΠΡΟΣΩΠΩΝ ΔΗΜΟΣΙΟΥ ΔΙΚΑΙΟΥ (ΔΙΟΡΙΣΜΟΣ ΓΕΝΙΚΩΝ ΔΙΕΥΘΥΝΤΩΝ) ΝΟΜΟΥΣ ΤΟΥ 1990 ΕΩΣ 2007

|  |  |  |
| --- | --- | --- |
| Συνοπτικός  τίτλος.  115 του 1990  58(Ι) του 1992  29(Ι) του 2006  171(Ι) του 2007. | 1. Ο παρών Νόμος θα αναφέρεται ως ο περί Νομικών Προσώπων Δημοσίου Δικαίου (Διορισμός Γενικών Διευθυντών) (Τροποποιητικός) Νόμος του 2022 και θα διαβάζεται μαζί με τους περί Νομικών Προσώπων Δημοσίου Δικαίου (Διορισμός Γενικών Διευθυντών) Νόμους του 1990 έως 2007 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Νομικών Προσώπων Δημοσίου Δικαίου (Διορισμός Γενικών Διευθυντών) Νόμοι του 1990 έως 2022. | |
|  |  | |
| Τροποποίηση του άρθρου 3  του βασικού  νόμου. | 2. Το άρθρο 3 του βασικού νόμου τροποποιείται ως ακολούθως: | |
|  |  | |
|  | (α) | Με τη διαγραφή της επιφύλαξης του εδαφίου (1) αυτού. |
|  |  |  |
|  | (β) | με την προσθήκη, αμέσως μετά το εδάφιο (1) αυτού, του ακόλουθου νέου εδαφίου: |
|  |  |  |
|  |  | «(1Α) Το οικείο Συμβούλιο δύναται να ανανεώσει τη σύμβαση εργασίας του Γενικού Διευθυντή για μία πενταετία ή για μικρότερη χρονική διάρκεια: |
|  |  |  |
|  |  | Νοείται ότι η χρονική διάρκεια της ανανέωσης δεν υπερβαίνει το καθορισμένο όριο ηλικίας υποχρεωτικής αφυπηρέτησης: |
|  |  |  |
| ….(Ι) του 2022. | | Νοείται περαιτέρω ότι οι διατάξεις του παρόντος εδαφίου δεν εφαρμόζονται σε περίπτωση κατά την οποία η διαδικασία πλήρωσης θέσης Γενικού Διευθυντή δυνάμει οποιουδήποτε από τους οικείους Νόμους έχει αρχίσει πριν από την έναρξη της ισχύος του περί Νομικών Προσώπων Δημόσιου Δικαίου (Διορισμός Γενικών Διευθυντών) (Τροποποιητικού) Νόμου του 2022.»∙ |
|  |  |  |
|  | (γ) | με την αντικατάσταση στο εδάφιο (3) αυτού της φράσης «του εδαφίου (1)» (δεύτερη γραμμή) με τη φράση «των διατάξεων των εδαφίων (1) και (1Α)»∙ |
|  |  |  |
|  | (δ) | με τη διαγραφή του σημείου της τελείας στο τέλος στο τέλος του εδαφίου (5) αυτού και την προσθήκη, αμέσως μετά τη λέξη «διορισμός» (τέταρτη γραμμή), της φράσης «ή η προτεινόμενη ανανέωση.»∙ |
|  |  |  |
|  | (ε) | με την αντικατάσταση στο εδάφιο (7) αυτού της φράσης «εδάφιο (5)» (δεύτερη γραμμή) με τη φράση «εδάφιο (4)»∙ και |
|  |  |  |
|  | (στ) | με την προσθήκη στο εδάφιο (8) αυτού, αμέσως μετά τη λέξη «διορισμό» (τρίτη γραμμή), της φράσης «ή ανανέωση». |

Αρ. Φακ.: 23.02.063.091-2022

ΜΧ/ΝΠ/ΘΧ